असंतुलित बस खाई में गिरी, दो जख्मी
भास्कर न्यूज | हिंडौन ग्रामीण/कांचरौली
दिल्लीसे सवारियां लेकर करौली जा रही एक निजी बस सोमवार को तड़के कांचरौली के गांव के पास संतुलन बिगड़ने से खाई में जा गिरी। इसमें बस में सवार दो महिला यात्री घायल हो गई।सूचना पर मौके पर पहुंची 108 एम्बुलेंस ने घायल महिलाओं को राजकीय अस्पताल में भर्ती कराया।
नई दिल्ली से प्रतिदिन रात्रि को एक निजी बस करौली आती हैं। रविवार की रात जब नई दिल्ली से सवारियां लेकर निजी बस करौली जा रही थी तो सोमवार को तड़के कांचरौली खेडा के मध्य संतुलन बिगड़ने से बस 10 फुट गहरी खाई में जा गिरी। जिसमें बस में सवार करौली निवासी कल्पना देवी(35) रामदुलारी(30) घायल हो गईं। बस खाई में गिरने से बस में सवार अन्य यात्रियों में कोहराम मच गया और यात्री बस से निकलकर बाहर गए। बड़ा हादसा टल जाने पर यात्रियों ने राहत की सांस ली और इसकी सूचना 108 एम्बुलेंस को दी। जिस पर एम्बुलेंस के कम्पाउंडर नरेश सैन जुम्मा खां ने घायल दोनों महिलाओं को हिंडौन के राजकीय अस्पताल में भर्ती कराया।
हिंडौन सिटी. खाईमें गिरी बस।
hin_Deva bho_Deva hin_Deva hin_Deva mai_Deva